Tú ert vælkomin at vitja okkum á Facebook Ungdómsbólkurin Hvørt sunnukvøld kl. 19.00 møtist bólkurin hjá teimum ungu. Vit eru umleið 10-15 ung, ið møtast hvørja ferð. Vit skiftast um at hava bólkin heima hjá hvørjum øðrum. Vit byrja altíð við einum góðum drekkamunni fyrsta hálva tíman, har ið felagsskapurin er í fokus. Síðani er undirvísing og prát um undirvísingina, og til endans biðja vit saman. Nógv ymisk hava verið og havt eina góða undirvísing m. a. Tummas Jacobsen, Fríðtór Debes, Mariann Jacobsen og onnur. Tað hevur verið undirvíst nógv um Heilaga Andan og tungutalu, men eisini um onnur evni. Bólkurin hevur verið í eitt hálvt ár nú, og vit hava upplivað eina menning. Nøkur eru blivin doypt í Andanum, og felagsskapurin er vaksin. Fjórðu hvørja ferð gera vit okkurt stuttligt, sum er við til at felagsskapurin veksur, og hetta er eisini ein møguleiki fyri at bjóða øðrum við. Vit hava m. a verið í Pizza 67, í biograf, spælt paintball, verið og bowlað og spælt brettspøl. Bólkurin er fyri øll ung og nýggj eru hjartaliga vælkomin. Um tú hevur hug at vera við, so kanst tú seta teg í samband við Samuel á tlf. nr. 218197 ella Lindu á tlf. nr. 580037. Heilsan úr Herrnhut í Týsklandi Vit høvdu 2 1/2 deiligar vikur heima í Føroyum í august. Tað gekk heldur skjótt, men tað var deiligt at síggja tykkum familju og vinir. Nú er Revive DTS'ið byrjað her í Herrnhut Týsklandi og vit eru longu í viku 2. Ein sum eitur Donna Jordan undirvísir um at "HOYRA GUDS RØDD", sum altíð er spennandi at læra meira um. Vit hava 38 næmingar og 12 staff, og tilsamans eru vit frá 12 ymiskum tjóðum. Vit eru so spent uppá tað, sum Gud talar og um tað, sum hann ynskir at gera. Vit hava nógvar bønar- og lovsangsløtur saman, har vit biðja fyri Evropa og tjóðunum. Man merkir, at nakað stórt er á veg og hvussu Gud ynskir at loysa Hansara Anda yvir fólkið. Vit Liva í eini spennandi tíð! At broyta lívsmynstur–undirvísingarrøð grundað á tey 12 stigini „At broyta lívsmynstur“.... ein undirvísingarrøð, har støði verður tikið í tilfarinum hjá Lars Due-Christensen, presti og Piu Pipenbring, sálarfrøðingi. Tilfarið er grundað á tey 12 stigini og fevnir um eina bók við arbeiðstilfari og DVD-fløgu, ið hoyrir til. Hvat geri eg, tá lívið–á ávísum økjum–er farið at líkjast eini rundkoyring, ið ilt er at sleppa út úr aftur? Kanska fái eg eygað á frákoyringarnar, men tað er trupult at finna út av, hvør er tann rætta fyri meg, og eg siti tí føst/fastur í einum niðurbrótandi, men vælkendum atferðarmynstri. Kristiligi sjálvhjálparbólkurin er eitt frískjól, har ein kann kenna seg aftur í øðrum og kann finna styrki til at vísa kenslur, ið leingi hava verið hildnar niðri–t. d. stúran, vreiði, sorg og pína. Hetta er byrjanin til eina umfatandi lívsbroyting, sum byrjar, tá vit tora at hyggja erliga at okkum sjálvum og verða villig til at fylgja teimum uppskotum, ið stigini geva, ein dag í senn við okkara egnu ferð. „At broyta lívsmynstur” er ikki ein terapeutisk tilgongd, men vit fáa nøkur amboð til sjálvhjálp. Hvørji vendir skeiðið sær til? • Til tín, sum longu er í eini 12-stiga tilgongd Um tú ert ella hevur verið við í 12-stiga bólki og ynskir at kenna „Hægru Maktina” betur, er hetta skeiðið eitt gott ískoyti. Tá vit broyta lívsmynstur í hesum høpi, seta vit navn á „Hægru Maktina” og savna okkum um týdningin av eini rættari Gudsmynd, og einum góðum sambandi við Gud. Hetta skeiðið kemur ikki ístaðin fyri eitt møguligt tilknýti til AA. • Til tín, sum stendur føst/fastur í einum ringum vana ella einum atferðarmynstri, ið ikki gagnar tær Skeiðið miðar miðvíst eftir at kenna aftur niðurbrótandi lívsmynstrini, og gevur okkum amboð at broyta tey við. • Til tín, sum hevur ilt í sálini Sum menniskju kunnu vit vera rakt av ótta, sorg ella pínu, sum vit ikki sleppa burtur úr aftur. Her kann skeiðið vera ein hjálp at koma víðari í lívinum. • Til tín, sum á ein miðvísan hátt vilt koma víðari í lívinum Vit kunnu hava í okkum ein tørv at koma víðari í okkara lívi, uttan endiliga at kunna vísa á eitt ávíst ógagnligt lyndisbrek sum orsøk. Her verður møguligt at vera við í bólki saman við øðrum, ið hava tað á sama hátt.